Paul Vesiloo

Paul Vesiloo (kuni 15. veebruarini 1937 Paul Villmann; 4. november 1930 – 11. veebruar 2012) oli eesti mäeinsener.

 Elulugu 
Ta lõpetas 1950. aastal Tallinna 2. Keskkooli eksternina ja 1955. aastal Tallinna Polütehnilise Instituudi keemia-mäeteaduskonna mäeosakonna.

Vesiloo oli aastatel 1955–1956 Ukraina Donbassi söekaevanduses jaoskonnaülema abi ja jaoskonnaülem, 1956–1957 Sompa kaevanduse kapitaalehituse jaoskonna ülem, 1957–1958 jaoskonnaülema abi, 1958–1959 jaoskonnaülem, 1959 mäemeister, 1959–1960 Ahtme kaevanduse peainseneri abi, 1960–1962 vahetuse ülem, 1962–1963 Sirgala karjääri peainseneri asetäitja, 1962–1974 Viivikonna karjääri peainsener, 1974–1979 Eesti Põlevkivi tootmisdirektori asetäitja avakaevandamise valdkonnas, 1979–1986 kapitaalehituse peainsener, 1986–1988 Aleksandr Skotšinski nimelise Mäendusinstituudi Eesti Filiaali loodusressursside kaitse labori teadur, 1988–1991 Riikliku Looduskaitse ja Metsamajanduse Komitee Looduskasutuse Teadusliku Informatsiooni Keskuse ja looduskaitseministeeriumi peaspetsialist ja vanemteadur, 1991 Tallinna Tehnikaülikooli (TTÜ) vanemteadur, 1992–2000 Tehnilise Järelevalve Ameti mäeinspektor ja inspektsiooni juhataja, 1992–2000 TTÜ mäeinstituudi lektor, 2000–2003 AS Harku Karjääri peainseneri asetäitja, 2003–2006 OÜ Merko Kaevandused mäetööde juht, 2006–2008 OÜ J. Viru Markšeiderbüroo insener-projekteerija, 2009–2010 TTÜ maavarade kaevandamise õppetooli teadur. Ta tegeles karjääride rekultiveerimisega.

Vesiloo oli Eesti Looduskaitse Seltsi Jõhvi osakonna juhatuse liige ja Eesti Mäeseltsi juhatuse liige.

 Tunnustus 

 1976 Eesti NSV teeneline insener
 Eesti mäemees 2008
 2009 Eesti Mäeseltsi auliige

 Isiklikku 
Tema lapselaps on Rasmus Vesiloo.

 Viited 

 Artiklid 
 Paul Vesiloo. Pidupäev Käru külas virumaateataja.postimees.ee, 30. juuni 2011
 Paul Vesiloo. Kurtna järvestikust Leninlik Lipp, 12. detsember 1986
 Paul Vesiloo. Lõhkamistööd on muutunud turvalisemaks Nädaline, 31. mai 2008
 Paul Vesiloo. Midagi on valesti! tartu.postimees.ee, 17. aprill 2008

Kategooria:Eesti mäeinsenerid
Kategooria:Eesti NSV teenelised insenerid
Kategooria:Tallinna Tehnikaülikooli vilistlased
Kategooria:Tallinna Reaalkooli vilistlased
Kategooria:Pärnamäe kalmistule maetud
Kategooria:Sündinud 1930
Kategooria:Surnud 2012